# Introducerea unei competențe noi sau modificarea uneia existentă

Pentru a administra codurile competențelor specifice, trebuie examinate următoarele componente:

* fișierul form-adaugare-res.hbs, care este șablonul HTML folosit de formularul aplicației. Acesta este în subdirectorul views/partials din rădăcina aplicației;
* fișierul form01adres.mjs din subdirectorul public/js care realizează cuplarea datelor din form-adaugare-res.hbs pentru a realiza interfața;
* baza de date a aplicației care stochează fiecare competență specifică ca înregistrări indviduale care au un cod unic pentru fiecare.

## Fișierul form-adaugare-res.hbs ca putător de date

Pentru a evita interogări cascadate pe baza de date și astfel pentru a păstra interacțiunea cu serverul la un nivel minim, s-a optat pentru ca fișierul form-adaugare-res.hbs să fie purtătorul datelor de lucru necesare selecțiilor formularului. Aceste date sunt atribute de tip data-\* pentru diferitele elemente <select> sau <input>.

## Codurile competențelor specifice

În fișierul form-adaugare-res.hbs în fieldset-ul cu id-ul claseleSel există două diviziuni principale: Primar și Gimnaziu. Pentru fiecare clasă există câte un element <input> de tip checkbox care este purtător al datelor. Observă că atributul value indică clasa, precum în value="cl0". Clasa este scrisă în formă prescurtată de la clasa 0, până la a VIII-a pornind de la cl0, la cl8.

Pentru fiecare clasă, elementul de input poartă toate datele necesare lucrului cu selecțiile discipinelor. Acestea sunt introduse în atributele data-\*, precum în data-lbcom-rom0 ="Comunicare în limba română". Observă faptul că formarea codului de disciplină pleacă de la ceea ce este după data- așa cum este, de exemplu lbcom-rom0 pentru *Comunicare în limba română* din clasa zero. Concatenarea celor două componente ale codului prin eliminarea liniuței despărțitoare și scrierea cu majusculă a primei litere din al doilea fragment, constituie codul de disciplină. Motivul pentru care există despărțirea prin liniuță la unele discipline, iar la altele nu este legată de varietatea unei discipline așa cum este *Religia* sau *Comunicare* în limba română și cele ale minorităților, de exemplu. Acolo unde disciplina este fără o fațetare, codul de disciplină este scris în atribut fără al doilea fragment și astfel, nu ai nici varianta concatenată (*cammelcase*).

Structura codurilor de disciplină, poate fi urmărită în form01adres.mjs în interiorul definirii structurii de mapping mapCodDisc.set. Aici sunt codurile finale. Pentru fiecare clasă există propria structură `mapCodDisc.set, adică mapCodDisc.set("0", []), mapCodDisc.set("1", []) ș.a.m.d.

Odată aceste coduri pentru disciplină stabile, cele ale competențelor specifice, pur și simplu sunt completate cu o liniuță și numărul fiecăreia așa cum este în planul de învățământ.

## Codurile ariilor curriculare

Pentru a înțelege cum se constituie codurile, vom deschide fișierul form-adaugare-res.hbs și la fieldset-ul cu id-ul arrileC putem vedea care sunt codurile fiecărei arii curiculare în parte.

Fiecare arie curiculară are propriul său cod. Mai jos sunt atributele fiecărui element <option> care setează codurile:

* data-lbcom="lbcom" value="Limbă și comunicare",
* data-matstnat="matstnat" value="Matematică și științe ale naturii",
* data-omsoc="omsoc" value="Om și societate",
* data-edfizsp="edfizsp" value="Educație fizică și sport",
* data-arte="arte" value="Arte",
* data-teh="teh" value="Tehnologii",
* data-consor="consor" value="Consiliere și orientare",
* data-currsc="currsc" value="Curriculum la decizia școlii".

Deocamdată acestea nu sunt active, în sensul că nu determină care sunt subseturile disciplinelor. Poate la un moment viitor.